《腊月初七日夜梦游山林间清甚赋诗半就觉而忘》
宋代·孙应时

杜门终岁少过从，一室萧然百念空。
纸上陈言皆妙用，胸中馀味有新功。
搘筇饱看千山月，欹枕间听万竅风。
粗饭浊醪能送日，苍颜白发任成翁。

作者简介：（1154—1206）绍兴馀姚人，字季和，号烛湖居士。孙介子。师事陆九渊。孝宗淳熙二年进士。授黄岩尉，为常平使者朱熹所重，与定交。丘崇帅蜀，辟入制幕，尝策言吴曦将叛。徙知常熟，秩满，郡守以私恨诬其负仓粟三千斛而捃摭之，市民竟为代偿，守益怒，坐贬秩。宁宗开禧二年起判邵武军，未赴而卒。有《烛湖集》。